13. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 121 της 30 Μαΐου/13 Ιουν. 1994 (ΦΕΚ Α΄  89). Διαδικασία βεβαίωσης και είσπραξης ανταποδοτικού τέλους και παραβόλου υπέρ του Οργανισμού Κτηματολογίου και Χαρτογραφήσεων Ελλάδας κατά τη χορήγηση αποσπασμάτων κτηματογραφικών στοιχείων. Έχοντας υπόψη: 1.Τις διατάξεις της παρ. 3 του άρθρ. 4 του Νόμ. 1512/1985 «Τροποποίηση και συμπλήρωση πολεοδομικών διατάξεων, ρύθμιση συναφών θεμάτων και θεμάτων του Ταμείου Νομικών» (Α΄ 4) όπως προστέθηκε με την παρ. 2 του άρθρ. 100 του Νόμ. 1892/1990 (Α΄ 101). 2.Τις διατάξεις του άρθρ. 29Α του Νόμ. 1558/1985 όπως αυτό προστέθηκε με το άρθρ. 27 του Νόμ. 2081/1992 (Α΄ 154). 3.Τις διατάξεις του άρθρ. 98 του Ν.Δ. 321/1969 «Περί Κώδικος Δημοσίου Λογιστικού» (Α΄ 205). 4.Την 6/πρακτ. 83/4.3.1992 γνωμοδότηση του Διοικητικού Συμβουλίου του Οργανισμού Κτηματολογίου και Χαρτογραφήσεων Ελλάδας (Ο.Κ.Χ.Ε.). 5.Το γεγονός ότι από την εφαρμογή των διατάξεων του παρόντος δ/τος δεν προκαλείται δαπάνη σε βάρος του κρατικού προϋπολογισμού. 6.Τις 545/92 και 624/1993 γνωμοδοτήσεις του Συμβουλίου της Επικρατείας, με πρόταση των Υπουργών Οικονομικών και Περιβάλλοντος Χωροταξίας και Δημοσίων Έργων, αποφασίζουμε: Άρθρ.1.-1.Το ανταποδοτικό τέλος και το παράβολο υπέρ του Οργανισμού Κτηματολογίου και Χαρτογραφήσεων Ελλάδας, για την χορήγηση αποσπάσματος κτηματογραφικών στοιχείων ακινήτου σύμφωνα με την παρ. 2 του άρθρ. 4 του Νόμ. 1512/85, βεβαιώνεται από το αρμόδιο γραφείο κτηματογράφησης και καταβάλλεται σε τραπεζικό λογαριασμό υπέρ του ΟΚΧΕ που τηρείται στην Τράπεζα της Ελλάδος με αριθ. 76763/3. Η καταβολή γίνεται στο Κεντρικό Κατάστημα της Τράπεζας της Ελλάδας ή στα κατά τόπους Υποκαταστήματα ή Πρακτορεία της Τράπεζας. Το απόσπασμα των κτηματογραφικών στοιχείων χορηγείται μετά την καταβολή του ανταποδοτικού τέλους ή του παραβόλου από τον καταθέτη με προσκόμιση απόδειξης κατάθεσης στο γραφείο Κτηματογράφησης. Ο ΟΚΧΕ θα ενημερώνεται για την κίνηση του λογαριασμού από τα αντίγραφα λογαριασμού που εκδίδει η Τράπεζα κάθε 15 ημέρες. 2.Σε περίπτωση που δεν ζητηθεί απόσπασμα  κτηματογραφικών στοιχείων ακινήτου εντός  εικοσαετίας από την προθεσμία που ορίζεται  στην παρ. 2 του άρθρ. 4 του Νομ. 1512/85, το ανταποδοτικό τέλος που αναλογεί βεβαιώνεται  στην αρμόδια Δημόσια Οικονομική Υπηρεσία (Δ.Ο.Υ.) σε βάρος του κυρίου του ακινήτου, από  το αρμόδιο γραφείο κτηματογράφησης, το οποίο  συντάσσει και αποστέλλει σ’ αυτά τους σχετικούς  τίτλους            είσπραξης      και           εισπράττε(Αντί για τη σελ. 262,05) Σελ. 262,05(α) Τεύχος 1190-Σελ. 31 Κτηματολόγιο 7.Γ.δ.12-13 ται κατά τις διατάξεις του Ν.Δ. 356/74 περί Κώδικος Είσπραξης Δημοσίων Εσόδων. Τα εισπραττόμενα από την Δ.Ο.Υ. ποσά αποδίδονται κατά μήνα στον Ο.Κ.Χ.Ε. αφού παρακρατηθεί υπέρ του Δημοσίου ποσοστό 3% για δικαιώματα είσπραξης. Άρθρ.2.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. Σελ. 262,06(α) Τεύχος 1190-Σελ. 32 7.Γ.δ.13 Κτηματολόγιο

[Source: greek_legal_code_raptarchis | Tokens: 2583]